อำเภอตากใบ

**ตากใบ** (มลายูปัตตานี: تبل / Tabal, ตาบาล, ตายัล) เป็นอำเภอในจังหวัดนราธิวาสที่มีเขตแดนติดรัฐกลันตัน ประเทศมาเลเซีย

## ที่ตั้งและอาณาเขต
อำเภอตากใบตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** จรดอ่าวไทย
* **ทิศตะวันออก** ติดต่อกับรัฐกลันตัน (ประเทศมาเลเซีย)
* **ทิศใต้** ติดต่อกับอำเภอสุไหงโก-ลกและอำเภอสุไหงปาดี
* **ทิศตะวันตก** ติดต่อกับอำเภอสุไหงปาดีและอำเภอเมืองนราธิวาส

## ประวัติ
ตากใบแต่เดิมเป็นส่วนของรัฐกลันตัน ต่อมาเมื่อรัฐกลันตันต้องถูกผนวกดินแดนให้แก่อังกฤษในการทำสนธิสัญญาตาบาระหว่างรัฐบาลสยามกับรัฐบาลอังกฤษเพื่อตกลงเรื่องอาณาเขต ฝ่ายสยามได้อ้างเหตุผลว่าบริเวณนี้เป็นที่อยู่ของคนไทยมาช้านาน โดยใช้วัดชลธาราสิงเหและวัดพระพุทธเป็นหลักฐาน อังกฤษจึงกำหนดเอาแนวแม่น้ำโก-ลกเป็นเขตแดนตากใบจึงแยกออกจากรัฐกลันตันตั้งแต่นั้นเป็นต้นมา ต่อมาได้ยกฐานะเป็นอำเภอตากใบในวันที่ 12 สิงหาคม พ.ศ. 2453 และต่อมายกฐานะจากสุขาภิบาลเป็นเทศบาลตำบลในปี พ.ศ. 2542 และเป็นเทศบาลเมืองในปี พ.ศ. 2551 ส่วนที่มาของชื่อนั้นสันนิษฐานว่ามาจากภาษามลายูที่ว่า “ตาบา” หรือ “ตายัล” (ภาษามลายูปัตตานี: تابا / ตาบา) ที่แปลว่า ราชาภิเษก ในประวัติศาสตร์อาณาจักรปตานีได้กล่าวถึงเมื่อครั้งนางพญาตานีจะขึ้นครองราชย์ได้เสด็จมาประกอบพิธีราชาภิเษกที่ตาบาแห่งนี้ โดยตาบานี้เคยเป็นเมืองหน้าด่านที่มีการข่นส่งสินค้าไปยังที่ต่างๆ อีกข้อสันนิษฐานนึงว่ามาจากชื่อของมุสลิมคนหนึ่งที่ชื่อ “ตาบา” ซึ่งเป็นคนกลุ่มแรกที่เข้ามาตั้งถิ่นฐาน จนเกิดเป็นชุมชนใหญ่ขึ้นเรียกว่า “บ้านตาบา” ซึ่งแต่เดิมเป็นแขวงขึ้นกับเมืองกลันตัน แต่ด้วยบ้านตาบาตั้งอยู่ในเขตตำบลเจ๊ะเหส่วนใหญ่มักเรียกชุมชนว่า “บ้านเจ๊ะเห” และอีกข้อสันนิษฐานนึงว่ามาจากชื่อดังกล่าวหมายถึงการ “ตากใบเรือ” เพราะพื้นที่เป็นอ่าวกำบังคลื่นลมได้ดี เหมาะเป็นที่จอดเรือสำเภาจากต่างประเทศ เมื่อขนถ่ายสินค้าและตากใบเรือแล้วจึงเดินทางต่อไป

## การแบ่งเขตการปกครอง
### การปกครองส่วนภูมิภาค
การปกครองของอำเภอตากใบมี 8 ตำบล 55 หมู่บ้าน ได้แก่

### การปกครองส่วนท้องถิ่น
ท้องที่อำเภอตากใบประกอบด้วยองค์กรปกครองส่วนท้องถิ่น 8 แห่ง ได้แก่
* **[[เทศบาลเมืองตากใบ]]** ครอบคลุมพื้นที่บางส่วนของตำบลเจ๊ะเห
* **องค์การบริหารส่วนตำบลไพรวัน** ครอบคลุมพื้นที่ตำบลไพรวันทั้งตำบล
* **องค์การบริหารส่วนตำบลพร่อน** ครอบคลุมพื้นที่ตำบลพร่อนทั้งตำบลและตำบลเจ๊ะเห (นอกเขตเทศบาลเมืองตากใบ) 
* **องค์การบริหารส่วนตำบลศาลาใหม่** ครอบคลุมพื้นที่ตำบลศาลาใหม่ทั้งตำบล
* **องค์การบริหารส่วนตำบลบางขุนทอง** ครอบคลุมพื้นที่ตำบลบางขุนทองทั้งตำบล
* **องค์การบริหารส่วนตำบลเกาะสะท้อน** ครอบคลุมพื้นที่ตำบลเกาะสะท้อนทั้งตำบล
* **องค์การบริหารส่วนตำบลนานาค** ครอบคลุมพื้นที่ตำบลนานาคทั้งตำบล
* **องค์การบริหารส่วนตำบลโฆษิต** ครอบคลุมพื้นที่ตำบลโฆษิตทั้งตำบล

## ประชากร
มีประชากรเชื้อชาติมลายูปัตตานีเป็นหลัก และมีชนกลุ่มอื่นๆอีกเช่น ชาวไทยสยาม (ทั้งไทยตากใบและไทยใต้) ชาวไทยเชื้อสายจีน และมาเลเซีย เป็นต้น ประชากรนับถือศาสนาอิสลามและศาสนาพุทธ ส่วนใหญ่ทำอาชีพเกษตรกรรมและประมง

## สถานที่ท่องเที่ยว
* วัดชลธาราสิงเห (หรือวัดพิทักษ์แผ่นดินไทย) 
* เกาะยาว 
* หาดเสด็จ 
* เมืองเก่าโคกอิฐ
* ตลาดนัดชายแดนไทยมาเลย์เซีย (ตาบา)
* ด่านศุลกากรตากใบ
* สะพานคอยร้อยปี
* น้ำแบ่ง บ้านกูแบยู
*

## สถานที่สำคัญ
* เทศบาลเมืองตากใบ
* สถานีตำรวจภูธรตากใบ
* สถานีตำรวจน้ำตากใบ
* ด่านศุลกากรตากใบ
* สนามกีฬาเทศบาลเมืองตากใบ
* สำนักงานสาธารณสุขอำเภอตากใบ
* การไฟฟ้าส่วนภูมิภาค สาขา ตากใบ
* ธนาคาร
** ธนาคารกรุงไทย สาขาตากใบ
** ธนาคารออมสิน สาขาตากใบ
** ธนาคาร ธกส. สาขาตากใบ
** ธนาคารอิสลามแห่งประเทศไทย สาขาตากใบ
* ศูนย์วิจัยและประมงชายฝั่งนราธิวาส
* ด่านตรวจพืช
* สำนักงานสหกรณ์อำเภอตากใบ
* โรงพยาบาลตากใบ

## การเดินทางเข้ามาเลเซีย
ปัจจุบันประเทศมาเลเซียเพิ่มความเข้มงวดในการตรวจสอบเอกสารการเดินทางของคนไทยในการเข้าประเทศ ผู้ที่จะเดินทางเข้าประเทศมาเลเซีย จะต้องทำหนังสือเดินทาง (passport) หรือหนังสือผ่านแดน (border pass) อย่างใดอย่างหนึ่ง พร้อมบัตรประจำตัวประชาชน การทำหนังสือเดินทางหรือหนังสือผ่านแดน ทำได้ดังนี้
* ท่านสามารถติดต่อขอทำหนังสือเดินทางได้ที่กองการหนังสือเดินทาง ซึ่งที่ตั้งสำนักงานอยู่ที่ศาลากลางจังหวัดสงขลา หมายเลขโทรศัพท์ 0 7432 6510-1
* สำหรับหนังสือผ่านแดน ผู้ที่มีภูมิลำเนาอยู่ในจังหวัดชายแดนภาคใต้ห้าจังหวัดสามารถติดต่อขอทำหนังสือผ่านแดนได้ ณ ที่ว่าการอำเภอที่มีภูมิลำเนาอยู่ตามทะเบียนบ้าน
* หากมีข้อสงสัยประการใด โปรดติดต่อด่านตรวจคนเข้าเมืองสุไหงโก-ลก หมายเลขโทรศัพท์ 0 7361 1231

## ดูเพิ่ม
* กรณีตากใบ

## อ้างอิง

## แหล่งข้อมูลอื่น

ตากใบ

หมวดหมู่:เขตแดนไทย–มาเลเซีย